ΓΡΑΠΤΗ ΕΡΩΤΗΣΗ E-3348/02

υποβολή: Jos Ribeiro e Castro (UEN) προς το Συμβούλιο

(26 Νοεμβρίου 2002)

Θέμα: Ανασφάλεια στη Νότιο Αφρική. Δολοφονίες με θύματα μέλη της πορτογαλικής κοινότητας

Το Συμβούλιο απαντώντας, στις 21 Νοεμβρίου 2001, σε άλλη ερώτησή μου επί του αυτού θέματος που είχαποβάλει την 1η Ιουνίου 2001 (Ρ-1662/01(1)), εξέφραζε την εκτίμηση ότι η αύξηση των εγκλημάτων βίας στη Νότιο Αφρική αποτελεί γενικό πρόβλημα που επηρεάζει όλες τις φυλές, εθνικότητες και κοινωνικές τάξεις πουπάρχουν στη χώρα και όχι μόνο τα μέλη της πορτογαλικής κοινότητας· με την ίδια ευκαιρία ανέφερε ότι η Νότιος Αφρική είναι ανεξάρτητη χώρα με δημοκρατικά εκλεγμένη κυβέρνηση — όπερ ασφαλώς και ουδέποτε αμφισβητήθηκε — και το Συμβούλιο παραμένει πεπεισμένο ότι οι αρχές της Νοτίου Αφρικής κάνουν ό,τι είναι δυνατό για να ελέγξουν αυτή τη δυσάρεστη κατάσταση στη χώρα με παράλληλο σεβασμό των ανθρωπίνων δικαιωμάτων. Η ίδια απάντηση του Συμβουλίου αναφερόταν στο ευρωπαϊκό πρόγραμμα για την ανασυγκρότηση και την ανάπτυξη (ΕΠΑΑ), χαρακτηρίζοντάς το ως ένα από τα μεγαλύτερα αναπτυξιακά προγράμματα που χρηματοδοτεί η ΕΕ για συγκεκριμένη χώρα, και ότι εκτιμάται πως μέσω αυτών των θετικών δράσεων, η ΕΕ αποβλέπει στη βελτίωση της ποιότητας ζωής στη Νότιο Αφρική, μειώνοντας έτσι το επίπεδο της βίας. Ωστόσο, το Συμβούλιο δήλωνε ότι μόνο ένα από τα συγκεκριμένα προγράμματα αποσκοπεί στην ενίσχυση των δυνατοτήτων και της θεσμικής ανάπτυξης τωνπηρεσιών της νοτιοαφρικανικής αστυνομίας.

Ταυτόχρονα σχεδόν, το Ευρωπαϊκό Κοινοβούλιο ενέκρινε, στις 5 Ιουλίου 2001, ψήφισμα σχετικά με την κατάσταση στην Νότιο Αφρική(2), πολύ λιγότερο αισιόδοξο ως προς το πρόβλημα και την εξέλιξή του. Το ίδιο ψήφισμα επεσήμαινε ότι η Νότιος Αφρική θα έχει τεράστιες δυσχέρειες να ξεπεράσει τα προβλήματα αυτά χωρίς την στήριξη και την αλληλεγγύη της διεθνούς κοινότητας, στο πλαίσιο της οποίας η Ευρωπαϊκή Ένωση πρέπει να διαδραματίσει ουσιώδη ρόλο, στο μέτρο που στην Ευρωπαϊκή Ένωση και στα κράτη μέλη της αντιστοιχεί το 70 % της διεθνούς βοήθειας που χορηγείται προς την εν λόγω χώρα.

Δυστυχώς, δενπάρχουν δείγματα ύφεσης της βίαιης εγκληματικότητας στη Νότιο Αφρική. Αντίθετα, οι δολοφονίες πολιτών της Ευρωπαϊκής Ένωσης, κυρίως δε πορτογαλικής ιθαγένειας, εξακολουθούν να φθάνουν σε πολύψηλά επίπεδα. Πριν από μερικές ημέρες, σημειώθηκε η 25η από την αρχή του 2002 δολοφονία πορτογάλου πολίτη.

Τα γεγονότα αυτά είναι προφανώς απαράδεκτα και απαιτούν πλέον δραστήρια μέτρα εκ μέρους των αρμόδιων νοτιοαφρικανικών αρχών, καθώς επίσης εντονότερη διεθνή παρακολούθηση.

Διατηρεί το Συμβούλιο την ίδια εμπιστοσύνη και την ίδια καλοπροαίρετη άποψη ότι το πρόβλημα της βίαιης εγκληματικότητας που έχει ως θύματα ευρωπαίους πολίτες που διαμένουν στη Νότιο Αφρική θα επιλυθεί μέσω της βελτίωσης της κοινωνικοοικονομικής κατάστασης, την οποία ασφαλώς και επιθυμούμε τόσο για εκείνη όσο και για άλλες χώρες· Ή μήπως προτίθεται να συμπεριλάβει το θέμα της πρόληψης του εγκλήματος, κυρίως δε της βίαιης εγκληματικότητας και των δολοφονιών, ως κεντρικό θέμα σε κάθε πολιτική συνεργασίας και ανάπτυξης μεταξύ της ΕΕ και της Νοτίου Αφρικής· Και ποίοι είναι οι σημαντικότεροι δείκτες και συμπεράσματα που προέκυψαν από το πρόγραμμα που, στο πλαίσιο του (ΕΠΑΑ), αποσκοπεί ειδικά στην ενίσχυση των δυνατοτήτων και της θεσμικής ανάπτυξης τωνπηρεσιών της νοτιοαφρικανικής αστυνομίας·

(1) ΕΕ C 81 E της 4.4.2002, σελ. 48.

(2) ΕΕ C 65 E της 14.3.2002, σελ. 371.

Απάντηση

(3 Μαρτίου 2003)

Το Συμβούλιο εξακολουθεί να φρονεί ότι το πρόβλημα των εγκλημάτων βίας στη Νότιο Αφρική θα αμβλυνθεί με τη βελτίωση της ποιότητας της ζωής στη χώρα αυτή. Επιπλέον, το Συμβούλιο φρονεί ότι το πρόβλημα των εγκλημάτων βίας θα πρέπει να εξετασθεί σε γενικό πλαίσιο και όχι αποκλειστικά σε σχέση με ευρωπαίους πολίτες, δεδομένου ιδίως ότι από τα εγκλήματα αυτά μάλλον πλήγονται τα μέγιστα οι ίδιοι οι πολίτες της Νότιας Αφρικής, ειδικότερα οι φτωχοί. Όπως επισημαίνει και ο αξιότιμος βουλευτής με την ερώτησή του, η ένταξη της πρόληψης του εγκλήματος στην πολιτική συνεργασίας και ανάπτυξης μεταξύ της ΕΕ και της Νότιας Αφρικής δεν αποτελεί νέα ιδέα. Ωστόσο, εάν η πρόληψη του εγκλήματος τοποθετηθεί στο επίκεντρο της εν λόγω συνεργασίας θα αλλάξει τελείως η εστίαση της αναπτυξιακής πολιτικής της ΕΕ, απομακρυνόμενη από τη μείωση της φτώχειας, όπως ορίζεται από την κοινή και συνολική στρατηγική στο πλαίσιο της Συμφωνίας εταιρικής σχέσης ΑΚΕ-ΕΕ.

Ως εκ τούτου, το Συμβούλιο εκτιμά ότι το θέμα της πρόληψης του εγκλήματος λαμβάνεται στο σύνολό τουπόψη στο πλαίσιο της ΕΠΑΑ.

Τέλος, όσον αφορά το πρόγραμμα, το Συμβούλιοπενθυμίζει ότι αυτό τελείπό τη διαχείριση της Επιτροπής, στην οποία θα πρέπει συνεπώς να απευθυνθεί ο αξιότιμος βουλευτής.